কর্নাটকে ইভিএম নয়, ব্য়ালট পেপারে ভোট করাতে চায় কংগ্রেস!

ওয়েব ডেস্ক : কর্নাটকে (Karnataka) ফিরতে চলেছে ব্য়ালট পেপার! জানা যাচ্ছে, এ নিয়ে নির্বাচন কমিশনের (Election Commission) কাছে সুপারিশ করেছে কর্নাটকের কংগ্রেস সরকার (Congress)। ইভিএম নিয়ে একাধিক অভিযোগের পরেই ব্যালট পেপার ফেরাতে চায় কংগ্রেস।

জানা যাচ্ছে, কর্নাটকের কংগ্রেস সরকার রাজ্য নির্বাচন কমিশনকে (Election Commission) জানিয়েছে, আসন্ন পঞ্চায়েত নির্বাচনে ইভিএম (EVM) নয়, বরং ভোট করাতে হবে ব্যালট পেপারে (Ballot papers)। এ নিয়ে কর্নাটকের পরিষদীয় মন্ত্রী এইচ কে পাতিল অভিযোগ করে বলেছেন, ইভিএম-এর আর কোনও গ্রহণযোগ্যতা নেই। মহারাষ্ট্রে নির্বাচনে শেষের দিকে যে ভাবে অনেক ভোট পড়েছিল, তাতে ইভিএম নিয়ে প্রশ্ন উঠছে। পাশাপাশি বিজেপিকে চ্য়ালেঞ্জ ছুড়ে দিয়ে তিনি বলেন, ইভিএম ছাড়া তারা জিতে দেখাক। প্রসঙ্গত, ১৯৮২ সালে শেষবার কর্নাটকে ব্যালট পেপারে ভোট হয়েছিল।

আরও খবর : মাত্র ১৮ ঘণ্টার মধ্যেই জম্মু-কাশ্মীরে তৈরি হল কাঠের সেতু, নেপথ্যে ভারতীয় সেনা

প্রসঙ্গত, ২০১৭ সালে উত্তরপ্রদেশে (Uttarpradesh) নির্বাচনের পর থেকেই ইভিএম নিয়ে প্রশ্ন উঠেছিল। সেই সময় বহুজন সমাজ পার্টির নেত্রী মায়াবতী প্রথম এ নিয়ে প্রশ্ন তুলেছিলেন। এর পর বাকি বিরোধীরাও প্রশ্ন তুলতে শুরু করেন। দিল্লি পুরভোটে হারার পর ইভিএম নিয়ে সরব হতে দেখা গিয়েছিল দিল্লির প্রাক্তন মুখ্যমন্ত্রী অরবিন্দ কেজরিওয়ালকে (Arvinf kejriwal)। আপ নেতা সৌরভ ভরদ্বাজ ইভিএম হ্য়াক করার বিষয়টিও দেখানোর চেষ্টা করেছিলেন। তবে জাতীয় নির্বাচন কমিশনের তরফে রাজনৈতিক দলগুলির বিরুদ্ধে ওপেন চ্যালেঞ্জ ছুড়ে ইভিএম (EVM) হ্যাক করার জন্য আবেদন জানানো হয়েছিল।

তবে কমিশেনর সেই চ্য়ালেঞ্জে কেউ অংশগ্রহণ করেননি। অন্যদিকে এমন দাবি নিয়ে বিজেপির তরফে বলা হয়েছিল, ব্যর্থতা ঢাকতে ইভিএমকে ঢাল করার চেষ্টা করছে বিরোধীরা। কিন্তু তা সত্বেও ইভিএম (EVM) নিয়ে প্রশ্ন তুলেছেন বিরোধীরা। বাংলার শাসক দল তৃণমূলকেও এ নিয়ে প্রশ্ন তুলতে দেখা গিয়েছিল। এবার কর্নাটকের নির্বাচনের আগে ইভিএম নয় , বরং ব্য়ালট পেপারে ভোট করানোর জন্য কমিশনকে সুপারিশ করল কংগ্রেস।